
Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC




	Bucureşti,
	27 octombrie 2009

	Nr.
	26/ 717


AVIZ

asupra propunerii legislative pentru completarea şi modificarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, pentru dezbatere şi avizare, în procedură obişnuită, prin adresa nr. PL.x 490 din 19 octombrie 2009, cu propunerea legislativă pentru completarea şi modificarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate. 

Potrivit prevederilor art. 61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă mai sus menţionată în şedinţa din 27 octombrie 2009.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a propunerii legislative cu următoarele  amendamente admise: 
	Nr.crt
	Text Lege nr.144 privind înfiinţarea, organizarea şi funcţionarea Ageneţii Naţionale  de Integritate
	Text propunere legislativă
	Text propus de Comisie
	Motivare

	1
	
	Lege 

pentru completarea şi modificarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate
	Lege 

pentru modificarea art.19 alin.(2) lit.c) din Legea nr.144/2007 privind înfiinţarea, organizarea şi funcţionarea Agenţiei Naţionale de Integritate

	Reglementare  corectă

	2.
	
	
“Articol unic: - Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, publicată în Monitorul Oficial, Partea I nr.196 din 13/03/2008, cu modificările şi completările ulterioare, se modifică după cum urmează:”


	
“Articol unic: - La articolul 19 alineatul (2) din Legea nr.144/2007 privind înfiinţarea, organizarea şi funcţionarea Agenţiei Naţionale de Integritate, republicată în Monitorul Oficial al României, Partea I, nr.535 din 3 august 2009, litera c) se modifică şi va avea următorul cuprins:”
	Reglementare  corectă

	3. 
	
Art.19. – (2) Poate fi numită în funcţia de preşedinte sau de vicepreşedinte al Agenţiei persoana care îndeplineşte cumulativ următoarele condiţii:

a) este cetăţean roman;

b) are capacitate deplină de exerciţiu;

c) are studii superioare juridice sau economice atestate în condiţiile legii;

d) nu face şi nici nu a făcut parte, în ultimii 3 ani, din niciun partid politic, formaţiune sau alianţă politică;

e) nu a fost agent sau colaborator al serviciilor de informaţii înainte de anul 1990, nu a fost şi nu este lucrător operativ, inclusiv acoperit, informator sau colaborator al serviciilor de informaţii;

f) nu a fost condamnat pentru infracţiuni săvârşite cu intenţie, pentru care nu a intervenit reabilitarea, şi care îl fac incompatibil cu funcţia de demnitate publică, şi nu are cazier fiscal;

g) este apt din punct de vedere medical şi psihologic pentru exercitarea funcţiei.


	
Art.18. – (2) Poate fi numită în funcţia de preşedinte sau de vicepreşedinte al Agenţiei persoana care îndeplineşte cumulativ următoarele condiţii:

a) este cetăţean roman;

b) are capacitate deplină de exerciţiu;

c) are studii superioare juridice, economice sau în ştiinţe administrative atestate în condiţiile legii;

d) nu face şi nici nu a făcut parte, în ultimii 2 ani, din niciun partid politic, formaţiune sau alianţă politică.


	
Art.19. – (2) Poate fi numită în funcţia de preşedinte sau de vicepreşedinte al Agenţiei persoana care îndeplineşte cumulativ următoarele condiţii:

a) este cetăţean roman;

b) are capacitate deplină de exerciţiu;

c) are studii superioare juridice, economice sau în ştiinţe administrative atestate în condiţiile legii;

d) nu face şi nici nu a făcut parte, în ultimii 3 ani, din niciun partid politic, formaţiune sau alianţă politică;

e) nu a fost agent sau colaborator al serviciilor de informaţii înainte de anul 1990, nu a fost şi nu este lucrător operativ, inclusive acoperit, informator sau colaborator al serviciilor de informaţii;

f) nu a fost condamnat pentru infracţiuni săvârşite cu intenţie, pentru care nu a intervenit reabilitarea, şi care îl fac incompatibil cu funcţia de demnitate publică, şi nu are cazier fiscal;

g) este apt din punct de vedere medical şi psihologic pentru exercitarea funcţiei.


	Prin repulicarea legii nr.144/2007 art.18 a devenit art.19.

Literele e) – g) impun condiţii necesare care trebuie îndeplinite pentru ca o persoană să poată fi numită  în funcţia de preşedinte, de vicepreşedinte al Agenţiei sau de inspector de integritate.


    PREŞEDINTE



    







SECRETAR


SULFINA BARBU 

 






 MIHAI CRISTIAN  APOSTOLACHE
Întocmit,

Consultant, Nicoleta Toma

